
R E F E R A T  D E   A P R O B A R E
privind alocarea unei sume de bani din bugetul local al Municipiului Brad pe anul 2023 pentru invitarea în țară a unor delegații străine
 

Prin Hotărârile Consiliului Local nr. 151/2023, 152/2023, 153/2023 și respectiv 154/2023 s-a aprobat încheierea Acordului de cooperare între Municipiul Brad, județul Hunedoara din România și Orașul Caspe, Provincia Zaragoza, Regiunea Aragon din Regatul Spaniei, Orașul Gaillac, Departamentul Tarn, Regiunea Occitania din Republica Franceză și Orașul Santa Maria a Vico, Provincia Caserta, Regiunea Campania din Republica Italiană.
	În scopul semnării acestor acorduri de cooperare s-a impus invitarea în țară a delegațiilor acestor orașe, sens în care este necesară alocarea unei sume de  bani din bugetul local al Municipiului Brad pe anul 2023 pentru cheltuielile de protocol
	 În contextul celor de mai sus, am inițiat prezentul proiect de hotărâre prin care am propus alocarea sumei de 6.250 lei din bugetul local al Municipiului Brad pentru anul 2023, de la capitolul bugetar 51.02  ”Autorități publice și acțiuni externe”, reprezentând cheltuieli de protocol cu delegaţiile orașelor Caspe, Gaillac și Santa Maria a Vico în vederea semnării acordurilor de cooperare cu Municipiul Brad și îl supun spre dezbatere și aprobare plenului Consiliului Local al Municipiului Brad în  forma prezentată.
	 Invoc în susţinerea propunerii mele prevederile art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare, ale art. 1, alin. 1, art. 4 alin. 1 din O.G. nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, actualizată, ale art. 88 și art.129 alin. 1, alin. 2 lit. e, alin. 4 lit. a și alin. 14 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

